Ilustracija: Index



JOŠ jedan automobil izgorio je sinoć u Splitu. Ford Fiesta parkirana u Stepinčevoj ulici pokraj Osnovne škole Gripe planula je malo prije ponoći. Vatra je zahvatila i u blizini parkiranu Opel Astru te još jedno vozilo.

Požar je gasilo šest pripadnika Javne vatrogasne postrojbe u Splitu s jednim vozilom. Policija će danas napraviti očevid kako bi utvrdili uzrok požara.

Tekst se nastavlja ispod oglasa

U posljednje dvije godine u Splitu i okolici zapaljeno je na desetke automobila. Policija je riješila tek manji dio tih slučajeva.